HANA ขาขึ้นต่อเนื่อง! 2เดือนวิ่งแล้ว34% โบรกฯชี้คำสั่งซื้อชิ้นส่วนอิเล็กฯ H2/61 แข็งแกร่ง
HANA ขาขึ้นต่อเนื่อง! 2 เดือนวิ่งแล้ว 34% โบรกฯชี้คำสั่งซื้อชิ้นส่วนอิเล็กฯ H2/61 แข็งแกร่ง โดย ณ เวลา 11.12 น. ราคาอยู่ที่ระดับ 42.25 บาท บวก 1.25 บาท หรือ 3.12% ด้วยมูลค่าซื้อขาย 132.04 ล้านบาท
5 ก.ย. 2561

ผู้สื่อข่าวรายงานว่า บริษัท ฮานา ไมโครอิเล็คโทรนิคส จำกัด (มหาชน) หรือ HANA  ณ เวลา 11.12 น. อยู่ที่ระดับ 42.25 บาท บวก 1.25 บาท หรือ 3.12% ด้วยมูลค่าซื้อขาย 132.04 ล้านบาท ราคาหุ้นเป็นขาขึ้นตลอด 2 เดือนที่ผ่านมาโดยนับตั้งแต่หุ้นยืนที่ระดับ 30.75 บาท เมื่อวันที่ 28 มิ.ย. 2561 จนถึงล่าสุดหุ้นปรับตัวขึ้นแล้ว 34.15%

บล.ฟินันเซีย ไซรัส  (+) HANA แนวโน้มคำสั่งซื้อใน 2H18 – 2019 ดูแข็งแกร่ง ภายหลังที่ตลาดชิ้นส่วนอิเล็กทรอนิกส์เกิดการ Consolidate เมื่อ 12-18 เดือนก่อน และบริษัทได้รับอานิสงส์เชิงบวกโดยได้รับคำสั่งซื้อมากขึ้น กอปรกับได้รับคำสั่งซื้อจากกลุ่มสินค้า Smart Phone ที่เป็นแบรนด์ในจีน คาดจะเริ่มรับรู้รายได้ตั้งแต่ 2H18 เป็นต้นไป
แม้ล่าสุดจะมีลูกค้า 1 รายในจีนที่ได้รับผลกระทบจาก Trade War แต่สัดส่วนยังน้อยมาก ในทางกลับกัน ลูกค้าได้เริ่มส่งสัญญาณสนใจฐานการผลิตนอกประเทศจีนแล้ว ทำให้บริษัทอยู่ระหว่างขยายกำลังการผลิตโรงงานที่ไทย ส่วนโรงงานที่กัมพูชา ซึ่งยังมีกำลังการผลิตเหลืออยู่มาก ก็ได้รับความสนใจมากขึ้น เราคาดแนวโน้มกำไรสุทธิจะกลับมาดีขึ้นใน 2H18 และต่อเนื่องไปในปี 2019 แต่จากกำไร 2Q18 ที่ต่ำกว่าคาด
จึงปรับลดกำไรสุทธิปี 2018 ลง 9.8% เหลือ 2,084 ลบ. -27.8% Y-Y และคาดจะกลับมาโตอีกครั้ง +15.2% Y-Y ในปี 2019 เป็น 2,400 ลบ. ปรับใช้ราคาเป้าหมายปี 2019 ที่ 45 บาท แนะนำซื้อ